जिल्लाका शीर्ष देखि तल्लो तहका नेताहरुलाई भ्याई–नभ्याई छ। फुर्सदिला नेताहरुलाई पनि चुनावले व्यस्त बनाएको छ। जिल्लाका ६० वटै वडामा नेताहरु उपस्थीती हुन थालेका छन्। उम्मेदवार छनौट, प्रवेश तथा कार्यकर्ता प्रशिक्षणमा व्यस्त देखिएका छन्। जिल्ला नेताहरु उम्मेद्वारी चयनका लागि आन्तरीक सेटिङमा लागिपरेका छन्। सदरमुकाममा हुने कार्यक्रममा नेताहरुको उपस्थिती कम छ। मुख्य दलका नेताहरुले चुनावमा आफ्नो ध्यान केन्द्रीत गरेका छन्। गाँउमा संगठन नभएका साना दलहरुका नेताहरुमात्र बाक्लोगरी भेटिन्छन्। भेटघाटका लागि पनि समय लिनु पर्ने अवस्था छ। दुई दशक पछि हुन लागेको स्थानीय निर्वाचनमा दलहरु होमिइसकेको नेकपा (माओवादी) केन्द्रका जिल्ला सह–इनचार्ज विशाल रसाईली बताउँछन्। गाँउ गाँउमा जिम्मेवारी अनुसार नेताहरु परिचानलन भएको उनले बताए।
